
ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ _ Αρ. Φύλλου 55 

28 Ιανουάριου 1994 


ΠΕ ΡΙΕΧΟΜΕ ΝΑ 

ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 


Έγκριση Προγράμματος Μεταπτυχιακών Σπουδών του 
Τμήματος Φ.Π.Ψ. της Φιλοσοφικής Σχολής του Πανε¬ 
πιστημίου Αθηνών στη Συμβουλευτική και Επαγγελμα¬ 
τικό Προσανατολισμό . 1 

Έγκριση Προγράμματος Μεταπτυχιακών Σπουδών του 
Τμήματος Πολιτικής Επιστήμης και Δημόσιας Διοίκη¬ 
σης του Πανεπιστημίου Αθηνών στην Ευρωπαϊκή Ορ¬ 
γάνωση και Διπλωματία . 2 

Έγκριση Προγράμματος Μεταπτυχιακών Σπουδών του 
Τμήματος Φ.Π.Ψ. της Φιλοσοφικής Σχολής του Πανε¬ 
πιστημίου Αθηνών στη θεωρία και Πράξη της Δίδασκα-' 

λίας και της Αξιολόγησης . 3 

Έγκριση Προγράμματος Μεταπτυχιακών Σπουδών του 
Τμήματος Πολιτικής Επιστήμης και Δημόσιας Διοίκη¬ 
σης του Πανεπιστημίου Αθηνών στην Πολιτική Επι¬ 
στήμη και Κοινωνική θεωρία... 4 


ΥΠΟΥΡΓΙΚΕΣ Α ΠΟΦΑΣΕΙΣ * ΕΓΚΡΙΣΕΙΣ 

Αριθ Β7/20 (1) 


Έγκριση Προγράμματος Μεταπτυχιακών Σπουδών του Τμή¬ 
ματος Φ.Π.Ψ. της Φιλοσοφικής Σχολής του Πανεπιστη¬ 
μίου Αθηνών στη Συμβουλευτική και Επαγγελματικό Προ¬ 
σανατολισμό. 

Ο ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις: 

α. Του άρθρου 11 παρ. 2 του Ν. 2083/1992 «Εκσυγχρονι¬ 
σμός της Ανώτατης Εκπαίδευσης*» (Α' 159) και 

β. Του άρθρου 29Α του Ν. 1558/1985, όπως αυτό τροπο¬ 
ποιήθηκε με το άρθρο 27 του Ν. 2081/1992 (Α’ 154). 

2. Το γεγονός ότι από τις διατάξεις της απόφασης αυτής 
προκαλείται ετήσια δαπάνη 1.500.000 δρχ. εις βάρος του 
κρατικού προϋπολογισμού, η οποία θα καλυφθεί από τον 
προϋπολογισμό του Υπουργείου Εθνικής Παιδείας και θρη¬ 
σκευμάτων Φ.120 και ΚΑΕ 5299 με αντίστοιχη αύξηση της 
επιχορήγησης του Πανεπιστημίου Αθηνών, αποφασίζουμε: 

Εγκρίνουμε τη λειτουργία Π.Μ.Σ. στη Συμβουλευτική και 
Επαγγελματικό Προσανατολισμό του Τμήματος Φ.Π.Ψ. του 
Πανεπιστημίου Αθηνών, το οποίο κατάρτισε η Γενική Συνέ¬ 
λευση Ειδικής Σύνθεσης του παραπάνω Τμήματος στη συνε¬ 
δρίαση 26.5.93 και ενέκρινε η Σύγκλητος του Πανεπιστημίου 
Αθηνών στη συνεδρίαση της 17.6.93 και το οποίο έχει ως 
εξής: Οργάνωση και λειτουργία Προγράμματος Μεταπτυχια¬ 
κών Σπουδών στο Τμήμα Φ.Π.Ψ. της Φιλοσοφικής Σχολής του 


Πανεπιστημίου Αθηνών στη Συμβουλευτική και Επαγγελμα¬ 
τικό Προσανατολισμό. 

Αρθρο 1 

Γενικές διατάξεις 

Το Τμήμα Φιλοσοφίας Παιδαγωγικής και Ψυχολογίας οργα¬ 
νώνει και λειτουργεί το παραπάνω Π.Μ.Σ. από το ακαδημαϊκό 
έτος 1993-94 κατά τις διατάξεις της απόφασης αυτής και τις 
διατάξεις των άρθρων 10 έως και 12 του Ν. 2083/1992. 

Αρθρο 2 

Αντικείμενο-Σκοπός 

α) Αντικείμενο 

Συμβουλευτική και Επαγγελματικός Προσανατολισμός. 

β) Σκοπός 

Σκοπός του προγράμματος είναι η ειδίκευση πτυχιούχων 
των Τμημάτων Φιλοσοφίας, Παιδαγωγικής και Ψυχολογίας 
καθώς και άλλων συναφών Τμημάτων στη Συμβουλευτική και 
τον Επαγγελματικό Προσανατολισμό. Οι πτυχιούχοι αυτοί θα 
μπορούν μετά το πέρας των μεταπτυχιακών σπουδών τους να 
εργαστούν ως Σύμβουλοι Σ.Ε.Π. τόσο στην εκπαίδευση όσο 
και σε άλλες μη εκπαιδευτικές υπηρεσίες (π.χ. Ο.Α.Ε.Δ., Γ ε¬ 
νική Γραμματεία Νέας Γενιάς κ.λπ.). Το έργο τους θα εστιά¬ 
ζεται κυρίως στην υποβοήθηση μαθητών ή άλλων ατόμων να 
επιλέξουν συνειδητά και υπεύθυνα ορισμένη σχολική ή επαγ¬ 
γελματική κατεύθυνση, να αναθεωρήσουν τον αρχικό τους 
προσανατολισμό ή να αντιμετωπίσουν με επιτυχία άλλα συ¬ 
ναφή προβλήματα. Προς το σκοπό αυτό συνεργάζονται στενά 
με τους Σχολικούς Ψυχολόγους και άλλους ειδικούς, το έργο 
των οποίων δεν υποκαθιστούν, αλλά συμπληρώνουν. 

Αρθρο 3 

Μεταπτυχιακοί τίτλοι 

α. Η παρακολούθηση του προγράμματος και η τελική επιτυ¬ 
χής εξέταση των μεταπτυχιακών φοιτητών οδηγεί στη χορή¬ 
γηση Μεταπτυχιακού Διπλώματος Ειδίκευσης στη Συμβου¬ 
λευτική και τον Επαγγελματικό Προσανατολισμό. 

β. Οι κάτοχοι του παραπάνω μεταπτυχιακού διπλώματος 
έχουν τη δυνατότητα να συνεχίσουν τις μεταπτυχιακές σπου¬ 
δές τους για την εκπόνηση διδακτορικής διατριβής σύμφωνα 
με τις κείμενες νομικές διατάξεις. 

Άρθρο 4 

Κατηγορίες πτυχιούχων 

Δικαίωμα συμμετοχής στις διαδικασίες επιλογής έχουν 
πτυχιούχοι των Τμημάτων Φιλοσοφίας - Παιδαγωγικής, Φιλο¬ 
σοφίας - Παιδαγωγικής - Ψυχολογίας, Φιλοσοφίας και Κοινω¬ 
νικών Σπουδών, Ψυχολογίας, Κοινωνιολογίας, Παιδαγωγικού 
Δημοτικής Εκπαίδευσης, Παιδαγωγικού Νηπιαγωγών και Παι¬ 
δαγωγικού Ειδικής Αγωγής των ΑΕΙ της Ημεδαπής και των 
αντιστοίχων Τμημάτων της Αλλοδαπής, οι οποίοι γνωρίζουν 

άρκπα μία τουλάχιστον ξένη γλώσσα, θα προτιμηθούν οι πτυ- 
χκ>ϋχοι που έχουν προηγούμενη σχετική εμπειρία. 

Οι υποιμήψιοι μεταπτυχιακοί φοιτητές οφείλουν να υποβά¬ 
λουν στην Επιτροπή του Προγράμματος τα παρακάτω δικαιο- 
λογητικά: 

α. Αίτηση* εγγραφής στο μεταπτυχιακό πρόγραμμα. 

β. Βιογραφικό σημείωμα στο οποίο να αναφέρονται αναλυ¬ 
τικά οι σπουδές τους, η διδακτική τους εμπειρία, η επιστημο¬ 
νική και κοινωνική τους δραστηριότητα. 

γ. Αντίγραφο πτυχίου ή πτυχίων. 

δ. Πιστοποιητικό κατοχής ξένης γλώσσας. 

ε. Αναλυτικό κατάλογο προπτυχιακών μαθημάτων. 

στ. Δημοσιεύσεις (αν υπάρχουν). 

Οι υποψήφιοι μεταπτυχιακοί φοιτητές υποχρεούνται: 

α) Να εξεταστούν στην ξένη γλώσσα της προτίμησής τους. 
Εξαιρούνται από την υποχρέωση αυτή όσοι έχουν κάνει σπου¬ 
δές στο εξωτερικό ή διαθέτουν τίτλους σπουδών από τους 
οποίους προκύπτει ότι κατέχουν επαρκώς μια τουλάχιστον 
ξένη γλώσσα. Για την απαλλαγή τους από την υποχρέωση 
αυτή θα αποφαίνεται η Επιτροπή Μεταπτυχιακών Σπου¬ 
δών. 

β) Να παρουσιαστούν σε τριμελή επιτροπή, η οποία αποτε- 
λείται από μέλη Δ.Ε.Π., για συνέντευξη. 

Η επιλογή των μεταπτυχιακών φοιτητών θα γίνεται ύστερα 
από αξιολόγηση όλων των παραπάνω στοιχείων. 

Αρθρο 5 
Χρονική διάρκεια 

Η χρονική διάρκεια για την απονομή των κατά το άρθρο 3 τί¬ 
τλων ορίζεται για μεν το Μεταπτυχιακό Δίπλωμα Ειδίκευσης 
σε 4 ακαδημαϊκά εξάμηνα και για το διδακτορικό δίπλωμα σε 
τέσσερα εξάμηνα μετά τη λήψη του Διπλώματος Ειδίκευ¬ 
σης. 

Αρθρο 6 

Το πρόγραμμα περιλαμβάνει τα παρακάτω μαθήματα, φρο¬ 
ντιστήρια, σεμινάρια και πρακτικές ασκήσεις. (Το περιεχό¬ 
μενο του προγράμματος καταρτίστηκε με το δεδομένο ότι οι 
μεταπτυχιακοί φοιτητές που θα το παρακολουθήσουν έχουν 
ήδη αποκτήσει σε προπτυχιακό επίπεδο ικανοποιητικές γνώ¬ 
σεις σε θέματα Παιδαγωγικής, καθώς και σε αντικείμενα της 
Εξελικτικής, Κοινωνικής και Κλινικής Ψυχολογίας). 

1 ο Εξάμηνο. 

1. θεωρία και πρακτική της Συμβουλευτικής (Α) 

2. Αυτογνωσία, Αυτοαντίληψη, Λήψη αποφάσεων και Συμ¬ 
βουλευτική. 

3. θεωρίες επαγγελματικής ανάπτυξης του ατόμου. 

4. Επαγγελματική δραστηριότητα, σωματική και ψυχική 
υγεία. 

5. Κοινωνιολογία της εργασίας και των επαγγελματικών 
δραστηριοτήτων. 

2ο Εξάμηνο. 

1. θεωρία και πρακτική της Συμβουλευτικής (Β) 

2. Προβλήματα προσαρμογής στο σχολείο και Συμβουλευ¬ 
τική. 

3. Ψυχοκοινωνικά προβλήματα παιδιών και εφήβων και 
Συμβουλευτική. 

4. Επαγγελματική Συμβουλευτική με τη βοήθεια των Νέων 
Τεχνολογιών. 

5. Ψυχολογία της εργασίας. 

3ο Εξάμηνο. 

1. Μεθοδολογία έρευνας σε θέμα Επαγγελματικού Προσα¬ 
νατολισμού, εργασίας και απασχόλησης. 

2. Διαφορική Ψυχολογία, Συμβουλευτική και Επαγγελματι¬ 
κός Προσανατολισμός. 

3. Η συμβουλευτική συνέντευξη και η μεθοδολογία της. 

4. Τεστ μέτρησης ενδιαφερόντων και ειδικών ικανοτή¬ 
των. 

5. Ασκήσεις. 

4ο Εξάμηνο. 

1. Δομή εκπαιδευτικού συστήματος - Ροές μαθητικού δυ¬ 
ναμικού. 


2. Η Ελληνική Οικονομία - Δομή, τάσεις και προοπτικές της 
αγοράς εργασίας. 

3. Επαγγελματικός Προσανατολισμός ατόμων με ειδικές 
ανάγκες και ειδικών κοινωνικών ομάδων. 

4. Μεθοδολογία της επαγγελματικής διαπαιδαγώγησης. 

5. Ασκηση (βλέπε παρακάτω). 

Για την ολοκλήρωση του μεταπτυχιακού αυτού προγράμμα¬ 
τος απαιτείται ακόμη: α) πρακτική άσκηση επί τρίμηνο σε Κέ¬ 
ντρα Συμβουλευτικής, Επαγγελματικού Προσανατολισμού, 
Γ ραφεία Εργασίας και άλλα συναφή ιδρύματα και 
β) η υποβολή στο τέλος του 4ου εξαμήνου διπλωματικής 
εργασίας η εκπόνηση της οποίας μπορεί να αρχίσει και ενωρί- 
τερα. 

Αρθρο 7 

Αριθμός εισακτέων 

Το παραπάνω μεταπτυχιακό πρόγραμμα θα παρακολου¬ 
θούν ετησίως 20 τουλάχιστον φοιτητές, οι οποίοι θα επιλέγο¬ 
νται ύστερα από προκήρυξη. 

Αρθρο 8 

Για την υλοποίηση του Προγράμματος θα χρησιμοποιη¬ 
θεί: 

α) το υπάρχον προσωπικό του Φ.Π.Ψ. 
β) τέσσερις ειδικοί επιστήμονες ή επισκέπτες καθηγητές ή 
διδάσκοντες με το 407/Π.Δ. και 
γ) ένας διοικητικός υπάλληλος. 

Αρθρο 9 

Υλικοτεχνική υποδομή 

Για τη λειτουργία του προγράμματος αυτού θα αξιοποιηθεί 
η υπάρχουσα υποδομή του Τμήματος, η οποία σταδιακά θα 
συμπληρωθεί με τα κάτωθι: 

1) Δύο μικροϋπολογιστές 386 με εκτυπωτές. 

2) Ένα φωτοτυπικό μηχάνημα μεσαίου μεγέθους. 

3) Ένα νΐάθο και μια μηχανή λήψης. 

4) Τρία μικροκασετόφωνα (δημοσιογραφικά). 

5) Δύο μηχανήματα απομαγνητοφώνησης. 

6) Προγράμματα ηλεκτρονικού υπολογιστή κατάλληλα για 
τη Συμβουλευτική και τον Επαγγελματικό Προσανατολισμό. 

7) Ανακλαστικό διασκόπιο. 

8) Μια φωτογραφική μηχανή. 

Αρθρο 10 

Διάρκεια λειτουργίας 

Το Π.Μ.Σ θα λειτουργήσει για μια δεκαετία. 

Αρθρο 11 

Κόστος λειτουργίας 
α) Κόστος υλικοτεχνικής υποδομής: 


- Αγορά υπολογιστών 

3.000.000 

- Αγορά φωτοτυπικού 

1.500.000 

- Αγορά συστήματος βιντεοκάμερας 

1.000.000 

- Αγορά μαγνητοφώνων 

500.000 

- Αγορά συσκευών απομαγνητοφώνησης 

300.000 

- Αγορά προγραμμάτων ΙΙ/Υ 


για συμβουλευτική 

1.000.000 

- Αγορά ανακλαστικού διασκόπιου 

300.000 

- Αναλώσιμα (χαρτί, δισκέτες, 


ταινίες κ.λπ.) 

1.000.000 

Σύνολο δρχ. 

7.600.000 

β) Λειτουργικό κόστος 



Πέρα από το υπάρχουν διδακτικό και τεχνικό προσωπικό 
του Τμήματος Φ.Π.Ψ θα απαιτηθεί επιπρόσθετα η απασχό¬ 
ληση τεσσάρων ειδικών επιστημόνων ή επισκεπτών καθηγη¬ 
τών των οποίων η συνολική ετήσια αμοιβή υπολογίζεται στο 
ποσό των 20.000.000. 

Για τα δέκα έτη λειτουργίας του Προγράμματος το ποσό 
αυτό θα είναι: 200.000.000 δρχ. 

γ) Πηγές χρηματοδότησης 

Η χρηματοδότηση του προγράμματος θα προέλθει από: 

α) τον κρατικό προϋπολογισμό 1.500.000 δρχ. σε ετήσια 
βάση 

β) από σχετικά προγράμματα της Επιτροπής Ευρωπαϊκών 
Κοινοτήτων 

γ) από προσφορές δημόσιων και ιδιωτικών φορέων των 
οποίων η αποδοχή θα γίνεται ύστερα από έγκριση των αρμό¬ 
διων οργάνων του Πανεπιστημίου. 

Άρθρο 12 

Μεταβατικές διατάξεις 

Το πρόγραμμα οργανώνεται από τους Τομείς Παιδαγωγικής 
και Ψυχολογίας. Στην υλοποίησή του θα συμβάλλει επίσης και 
το υπό ίδρυση Ινστιτούτο Συμβουλευτικής και Επαγγελματι¬ 
κού Προσανατολισμού. 

Η διεύθυνση του προγράμματος ανατίθεται σε 5μελή επι¬ 
τροπή, η οποία αποτελείται από τον 3 μέλη Δ.Ε.Π., και 2 εκ¬ 
προσώπους των μεταπτυχιακών φοιτητών. Η θητεία της Επι¬ 
τροπής αυτής είναι τριετής με δυνατότητα ανανέωσης. Ο 
Πρόεδρος και τα μέλη της Μεταπτυχιακής Επιτροπής προτεί- 
νονται από τη Γενική Συνέλευση των Τομέων Παιδαγωγικής 
και Ψυχολογίας και ορίζονται με απόφαση του Τμήματος. 
Πρόεδρος της Επιτροπής θα είναι Καθηγητής ή Αναπληρω¬ 
τής Καθηγητής, ο οποίος θα προέρχεται εναλλακτικά από τον 
Τομέα της Παιδαγωγικής και τον Τομέα της Ψυχολογίας. Το 
ένα από τα υπόλοιπα μέλη Δ.Ε.Π. θα προέρχεται από τον Το¬ 
μέα της Παιδαγωγικής και το άλλο από τον Τομέα της Ψυχο¬ 
λογίας. 

Ρυθμίσεις που αναφέρονται σε εντάξεις μεταπτυχιακών 
φοιτητών γίνονται ύστερα από απόφαση της Γ.Σ.Ε.Σ. 

Η έναρξη λειτουργίας του ανωτέρω Π.Μ.Σ. καθορίζεται με 
απόφαση της Συγκλήτου Ειδ. Σύνθεσης, ύστερα από εισή¬ 
γηση της Γεν. Συνέλευσης Ειδικής Σύνθεσης του Τμήμα¬ 
τος. 

Η απόφαση αυτή να δημοσιευθεί στην Εφημερίδα της Κυ- 
βερνήσεως. 

Αθήνα, 17 Ιανουάριου 1994 

Ο ΥΠΟΥΡΓΟΣ 

ΔΗΜΗΤΡΙΟΣ ΦΑΤΟΥΡΟΙ 
-♦- 

Αριθ. Β7/21 (2) 

Έγκριση Προγράμματος Μεταπτυχιακών Σπουδών του Τμή¬ 
ματος Πολιτικής Επιστήμης και Δημόσιας Διοίκησης του 
Πανεπιστημίου Αθηνών στην Ευρωπαϊκή Οργάνωση και 
Διπλωματία. 

Ο ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις: 

α. Του άρθρου 11 παρ. 2 του Ν. 2083/1992 «Εκσυγχρονι¬ 
σμός της Ανώτατης Εκπαίδευσης» (Α' 159) και 

β. Του άρθρου 29Α του Ν. 1558/1985, όπως αυτό τροπο¬ 
ποιήθηκε με το άρθρο 27 του Ν. 2081/1992 (Α’ 154). 

2. Το γεγονός ότι από τις διατάξεις της απόφασης αυτής 
προκαλείται ετήσια δαπάνη 1.500.000 δρχ. εις βάρος του 
κρατικού προϋπολογισμού, η οποία θα καλυφθεί από τον 
προϋπολογισμό του Υπουργείου Εθνικής Παιδείας και θρη¬ 
σκευμάτων Φ.120 και ΚΑΕ 5299 με αντίστοιχη αύξηση της 
επιχορήγησης του Πανεπιστημίου Αθηνών, αποφασίζουμε: 

Εγκρίνουμε τη λειτουργία Π.Μ.Σ. στην Ευρωπαϊκή Οργά¬ 
νωση και Διπλωματία του Τμήματος Πολιτικών Επιστημών και 
Δημόσιας Διοίκησης του Πανεπιστημίου Αθηνών, το οποίο 
κατάρτισε η Γ ενική Συνέλευση Ειδικής Σύνθεσης του παρα¬ 
πάνω Τμήματος στη συνεδρίαση 25.5.93 και ενέκρινε η Σύ¬ 
γκλητος του Πανεπιστημίου Αθηνών στη συνεδρίαση της 
17.6.93 και το οποίο έχει ως εξής: Οργάνωση και λειτουργία 
Προγράμματος Μεταπτυχιακών Σπουδών στο Τμήμα Πολιτι¬ 
κής Επιστήμης και Δημόσιας Διοίκησης της Σχολής Νομικών, 
Οικονομικών και Πολιτικών Επιστημών του Πανεπιστημίου 
Αθηνών στην Ευρωπαϊκή Οργάνωση και Διπλωματία. 


Άρθρο 1 

Γ ενικές διατάξεις 

Το Τμήμα Πολιτικής Επιστήμης και Δημόσιας Διοίκησης ορ¬ 
γανώνει και λειτουργεί από το ακαδημαϊκό έτος 1993-94 
Πρόγραμμα Μεταπτυχιακών Σπουδών στό γνωστικό αντικεί¬ 
μενο Ευρωπαϊκή Οργάνωση και Διπλωματία που διέπεται από 
τις διατάξεις της απόφασης αυτής και τις διατάξεις των άρ¬ 
θρων 10 έως και 12 του Ν. 2083/1992. 

Άρθρο 2 

Αντικείμενο-Σκοπός 

Σκοπός του μεταπτυχιακού Προγράμματος «Ευρωπαϊκής 
Οργάνωσης και Διπλωματίας» είναι η εξειδίκευση μεταπτυ¬ 
χιακών φοιτητών στο αντίστοιχο γνωστικό αντικείμενο, προ- 
κειμένου να αποκτήσουν τις αναγκαίες γνώσεις και ικανότη¬ 
τες που απαιτεί ο ιδιωτικός και δημόσιος τομέας, καθώς και η 
προαγωγή της έρευνας στο ίδιο γνωστικό αντικείμενο. Έχει 
από τη φύση του αντικειμένου του διεπιστημονικό χαρα¬ 
κτήρα. 

Για την πληρέστερη λειτουργία του Π.Μ.Σ είναι δυνατή η 
συνεργασία με α) άλλα Π.Μ.Σ του Τμήματος, β) άλλα Τμήματα 
του Παν/μίου Αθηνών καθώς και γ) συγγενή ισότιμα Ιδρύματα 
του εσωτερικού και εξωτερικού. 

Άρθρο 3 

Μεταπτυχιακοί τίτλοι 

Το Π.Μ.Σ. απονέμει (α) Μεταπτυχιακό Δίπλωμα Ειδίκευσης 
και (β) Διδακτορικό Δίπλωμα. 

Άρθρο 4 

Κατηγορίες πτυχιούχων 

Στο Π.Μ.Σ. γίνονται δεκτοί πτυχιούχοι Τμημάτων Πολιτικών 
Επιστημών, Δημόσιας Διοίκησης, Διεθνών Σπουδών, Οικονο¬ 
μικών Επιστημών, Νομικών Επιστημών, Παιδαγωγικής και 
Ιστορίας των ΑΕΙ της ημεδαπής ή αντιστοίχων Τμημάτων της 
αλλοδαπής. 

Άρθρο 5 
Χρονική διάρκεια 

Η χρονική διάρκεια για την απονομή των κατά το άρθρο 3 τί¬ 
τλων ορίζεται για μεν το Μεταπτυχιακό Δίπλωμα Ειδίκευσης 
σε δύο χρόνια (ή τέσσερα διδακτικά εξάμηνα) και για το διδα¬ 
κτορικό δίπλωμα επί πλέον τουλάχιστον ένα έτος. 

Άρθρο 6 

Πρόγραμμα μαθημάτων 

Τα μαθήματα, η διδακτική και ερευνητική απασχόληση, οι 
πρακτικές ασκήσεις και οι κάθε άλλου είδους εκπαιδευτικές 
και ερευνητικές δραστηριότητες για την απονομή του κατά το 
άρθρο 3 ΜΔΕ ορίζονται ως εξής: 

Α’ Εξάμηνο 

Ευρωπαϊκή οικονομία και κοινοτικές πολιτικές. 

Σύγχρονα προβλήματα διεθνούς πολιτικής. 

θεωρία της ενοποίησης (ολοκλήρωσης) 

Συγκριτική ανάλυση ευρωπαϊκών πολιτικών συστημάτων. 

Β* Εξάμηνο 

Δίκαιο της εσωτερικής αγοράς. 

Το πολιτικό σύστημα της Κοινότητας/Ένωσης. 

Οργάνωση και λειτουργία των διαρθρωτικών ταμείων της 
ΕΚ (πρακτικό σεμινάριο με ασκήσεις). 

Γ' Εξάμηνο 

Ευρωπαϊκή διπλωματία και διαπραγμάτευση. 

Η Κοινότητα στο διεθνές εμπορικό και νομισματικό σύ¬ 
στημα. 

θεσμικά-νομικά και οικονομικά προβλήματα της μεταρρύθ¬ 
μισης στην πρώην Ανατολική Ευρώπη. 

Δ’ Εξάμηνο (σεμινάρια) 

Η Ελλάδα και η ευρωπαϊκή ενοποίηση. 

Σύγχρονα προβλήματα διεθνούς και ευρωπαϊκής οργάνω¬ 
σης (ανθρώπινα δικαιώματα, μειονότητες, μετανάστευση 
κ.λπ.). 

Ειδικά θέματα νεότερης ευρωπαϊκής πολιτικής και ιστο¬ 
ρίας. 

Κάθε μάθημα ή σεμινάριο είναι διάρκειας τριών ωρών εβδο¬ 
μαδιαίους. Οι διδακτικές μονάδες κάθε μαθήματος είναι δέκα. 

Στο Δ' εξάμηνο προβλέπεται η συγγραφή διπλωματικής ερ¬ 
γασίας η οποία είναι προϋπόθεση για την απόκτηση του ΜΔΕ 
και στην οποία αντιστοιχούν 40 διδακτικές μονάδες. 

Ο βαθμός υπολογίζεται με την άθροιση των βαθμών (διδα¬ 
κτικών μονάδων) των σεμιναρίων, των μαθημάτων και της με¬ 
ταπτυχιακής εργασίας. Το άριστα είναι συνεπώς 130 + 40. 
Επιτυχών θεωρείται όποιος συγκεντρώνει 80 + 25. 

Η παρακολούθηση των μαθημάτων και σεμιναρίων είναι 
υποχρεωτική καθώς και η εκπλήρωση πάσης φύσης ασκή¬ 
σεων, ανάθεσης επικουρικού ερευνητικού έργου κ.λπ. 

Μετά το Δ’ εξάμηνο και την απόκτηση του ΜΔΕ ο υποψή¬ 
φιος διδάκτωρ συμμετέχει σε ερευνητικές ομάδες εργασίας 
ανάλογα με το θέμα του και συνεισφέρει στο όλο ερευνητικό 
και διοικητικό έργο του Τομέα των Διεθνών και Ευρωπαϊκών 
Σπουδών. 

Αρθρο 7 

Αριθμός εισακτέων 

1. Οι μεταπτυχιακοί φοιτητές εισάγονται μετά από εξέ¬ 
ταση. Για την εισαγωγή συνεκτιμούνται ο βαθμός πτυχίου 
κ.λπ. σύμφωνα με το νόμο. Ο αριθμός των εισακτέων ορίζεται 
κατ’ ανώτατο όριο σε 25. 

Αρθρο 8 
Προσωπικό 

Στην πραγματοποίηση του μεταπτυχιακού Προγράμματος 
Ευρωπαϊκών Σπουδών συμμετέχει ολόκληρο το ΔΕΠ του Το¬ 
μέα των Διεθνών και Ευρωπαϊκών Σπουδών και συγκεκριμένα 
οι εξής: 

Γιάννης Βαληνάκης, θάνος Βερέμης, Θεόδωρος Κουλου- 
μπής, Πόνος Κοζάκος, Χρήστος Ροζάκης, Λουκάς Τσούκα- 
λης, Αργυρής Φατούρος, Παν. Ιωκειμίδης, Μιχάλης Τσινισιζέ- 
λης, Χαριτίνη Δίπλα, Αντώνης Κόντης, Πάρις Βαρβαρούσης. 
Σύνολο 13 μέλη ΔΕΠ. Για ειδικές παραδόσεις και σεμινάρια 
θα καλούνται φυσικά μέλη ΔΕΠ των Τομέων Πολιτικής Επι¬ 
στήμης και Διοικητικής Επιστήμης του Τμήματος Πολιτικής 
Επιστήμης και Δημόσιας Διοίκησης. 

Αρθρο 9 

Υλικοτεχνική υποδομή 

Για τις ανάγκες του μεταπτυχιακού θα χρησιμοποιηθούν οι 
δύο αίθουσες σεμιναρίων της Ομήρου 19 και Ιπποκράτους 
35. θα απαιτηθεί επί πλέον χώρος έως 120 τ.μ. περίπου για 
συστέγαση των μεταπτυχιακών προγραμμάτων του Τμήματος 
(Γ ραμματεία κ.λπ.). Γ ια το σκοπό αυτό θα χρησιμοποιηθούν οι 
χώροι του Κτιρίου Κωστή Παλαμά, το οποίο ανήκει στο Πανε¬ 
πιστήμιο Αθηνών. 

Αρθρο 10 

Διάρκεια λειτουργίας 

Το Π.Μ.Σ. θα λειτουργήσει κατ’ αρχήν για χρονική περίοδο 
5 ετών. 

Αρθρο 11 

Κόστος λειτουργίας 

Το προβλεπόμενο κόστος για το Α’ έτος λειτουργίας είναι: 
21.720.000 δρχ. Αναλυτικότερα: 
α) Εξοπλισμός γραμματείας (Η/Υ, 

φωτοτυπικό κ.λπ.) 2.500.000 

β) Λειτουργικό κόστος 

Κάλυψη ειδικών βιβλιογρ. αναγκών δρχ. 3.000.000 

Αναλώσιμα δρχ. 1.000.000 

Γραμματεία δρχ. 2.500.000 

Αναθέσεις διδασκαλίας σε μη μέλη ΔΕΠ του Τμήματος (άρ¬ 
θρο 12, παρ. 3) δρχ. 2.000.000 

Λοιπά έξοδα (ενοίκια κ.λπ.) δρχ. 3.000.000 

γ) Γενικό σύνολο δρχ. 21.720.000 


Πηγές χρηματοδότησης: 

(α) Το Πανεπιστήμιο Αθηνών. 

(β) Ιδιωτικοί και δημόσιοι φορείς που αναθέτουν ερευνη¬ 
τικά προγράμματα. Συνεργασία με ερευνητικά κέντρα και 
ιδιαίτερα με το ΕΚΕΜ και το ΕΛΙΑΜΕΠ. 

(γ) Από τον Κρατικό Προϋπολογισμό θα χορηγηθεί ποσό 
ύψους 1.500.000 δρχ. σε ετήσια βάση. 

Το Τμήμα θα αξιοποιήσει το άρθρο 12 παρ. 3 του Ν. 2083/ 
92. 

Αρθρο 12 

Μεταβατικές διατάξεις 

Μέχρι να εκδοθεί ο κανονισμός Μεταπτυχιακών Σπουδών 
τα σχετικά θέματα θα ρυθμίζονται από τη συντονιστική επι¬ 
τροπή του Π.Μ.Σ. (άρθρ. 12, παρ. 1, εδ. δ', Ν. 2083/92). 

Ρυθμίσεις που αναφέρονται σε εντάξεις μεταπτυχιακών 
φοιτητών γίνονται ύστερα από απόφαση της Γ.Σ.Ε.Σ. 

Η έναρξη λειτουργίας του ανωτέρω Π.Μ.Σ. καθορίζεται με 
απόφαση της Συγκλήτου Ειδ. Σύνθεσης, ύστερα από εισή¬ 
γηση της Γεν. Συνέλευσης Ειδικής Σύνθεσης του Τμήμα¬ 
τος. 

Η απόφαση αυτή να δημοσιευθεί στην Εφημερίδα της Κυ- 
βερνήσεως. 

Αθήνα, 17 Ιανουάριου 1994 

Ο ΥΠΟΥΡΓΟΣ 

ΔΗ ΜΗΤΡΙΟΣ ΦΑΤΟΥΡΟΣ 
-♦- 

Αριθ. Β7/22 (3) 

Έγκριση Προγράμματος Μεταπτυχιακών Σπουδών του Τμή¬ 
ματος Φ.Π.Ψ. της Φιλοσοφικής Σχολής του Πανεπιστη¬ 
μίου Αθηνών στη θεωρία και Πράξη της Διδασκαλίας και 
της Αξιολόγησης. 

Ο ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις: 

α. Του άρθρου 11 παρ. 2 του Ν. 2083/1992 «Εκσυγχρονι¬ 
σμός της Ανώτατης Εκπαίδευσης» (Α' 159) και 

β. Του άρθρου 29Α του Ν. 1558/1985, όπως αυτό τροπο¬ 
ποιήθηκε με το άρθρο 27 του Ν. 2081/1992 (Α’ 154). 

2. Το γεγονός ότι από τις διατάξεις της απόφασης αυτής 
προκαλείται ετήσια δαπάνη 1.500.000 δρχ. εις βάρος του 
κρατικού προϋπολογισμού, η οποία θα καλυφθεί από τον 
προϋπολογισμό του Υπουργείου Εθνικής Παιδείας και θρη¬ 
σκευμάτων Φ.120 και ΚΑΕ 5299 με αντίστοιχη αύξηση της 
επιχορήγησης του Πανεπιστημίου Αθηνών, αποφασίζουμε: 

Εγκρίνουμε τη λειτουργία Π.Μ.Σ. στη θεωρία και Πράξη 
της Διδασκαλίας και της Αξιολόγησης του Τμήματος Φ.Π.Ψ. 
του Πανεπιστημίου Αθηνών το οποίο κατάρτισε η Γενική Συ¬ 
νέλευση Ειδικής Σύνθεσης του παραπάνω τμήματος στη συ¬ 
νεδρίαση 26.5.93 και ενέκρινε η Σύγκλητος του Πανεπιστη¬ 
μίου Αθηνών στη συνεδρίαση της 17.6.93 και το οποίο έχει 
ως εξής: Οργάνωση και λειτουργία Προγράμματος Μεταπτυ¬ 
χιακών Σπουδών στο Τμήμα Φ.Π.Ψ. της Φιλοσοφικής Σχολής 
του Πανεπιστημίου Αθηνών στη θεωρία και Πράξη της Διδα¬ 
σκαλίας και της Αξιολόγησης. 

Αρθρο 1 

Γ ενικές διατάξεις 

Το Τμήμα Φιλοσοφίας, Παιδαγωγικής και Ψυχολογίας ορ¬ 
γανώνει και λειτουργεί το παραπάνω Π.Μ.Σ. από το ακαδη¬ 
μαϊκό έτος 1993-94 κατά τις διατάξεις της απόφασης αυτής 
και τις διατάξεις των άρθρων 10 έως και 12 του Ν. 2083/92. 

Άρθρο 2 

Αντικείμενο - Σκοπός 

Αντικείμενο 

θεωρία και Πράξη της Διδασκαλίας και της Αξιολόγη¬ 
σης. 

Σκοπός 

Σκοπός του προγράμματος είναι η ειδίκευση πτυχιού- 
χων 

των Τμημάτων Φιλοσοφίας, Παιδαγωγικής και Ψυχολογίας, 
καθώς και άλλων Τμημάτων που καταρτίζουν εκπαιδευτικούς 
για τη Δευτεροβάθμια Εκπαίδευση, 
α. στη θεωρία και μεθοδολογία εκπόνησης και ανάπτυξης 
των αναλυτικών προγραμμάτων και 
β. στη θεωρία και μεθοδολογία της διδασκαλίας και της 
αξιολόγησης. 

Το μεταπτυχιακό αυτό πρόγραμμα θα διασφαλίζει τις προϋ¬ 
ποθέσεις, ώστε να υπάρχουν εξειδικευμένοι εκπαιδευτικοί 
στη Δευτεροβάθμια Εκπαίδευση, οι οποίοι να μπορούν: 

α) να στελεχώνουν διάφορες εκπαιδευτικές υπηρεσίες που 
απαιτούν την ειδίκευση αυτή, όπως είναι το Παιδαγωγικό Ιν¬ 
στιτούτο, οι κεντρικές και περιφερειακές Υπηρεσίες του 
ΥΠΕΠΘ που σχετίζονται με την ανάπτυξη και εφαρμογή προ¬ 
γραμμάτων και με την εποπτεία των σχολείων, καθώς και 
άλλα δημόσια ή ιδιωτικά εκπαιδευτικά ερευνητικά κέντρα, 
β) να εργαστούν ως επιμορφωτές σε Σχολές, Κέντρα ή Ιν¬ 
στιτούτα επιμόρφωσης των εκπαιδευτικών, 
γ) να αναλάβουν τέλος έργο Σχολικών Συμβούλων. 

Με την κατάρτιση επιστημόνων ειδικευμένων στους παρα¬ 
πάνω τομείς καλύπτεται ένα σοβαρό κενό στη χώρα μας, τόσο 
στον επιστημονικό όσο και στον εκπαιδευτικό χώρο. 

Αρθρο 3 

Μεταπτυχιακοί τίτλοι 

α. Η παρακολούθηση του προγράμματος και η τελική επιτυ¬ 
χής αξιολόγηση οδηγεί στη χορήγηση μεταπτυχιακού προδι- 
δακτορικού διπλώματος στη θεωρία και Πράξη της Διδασκα¬ 
λίας και της Αξιολόγησης. 

β. Οι κάτοχοι του παραπάνω μεταπτυχιακού διπλώματος 
έχουν τη δυνατότητα να συνεχίσουν τις μεταπτυχιακές τους 
σπουδές για την εκπόνηση διδακτορικής διατριβής, σύμφωνα 
με τις κείμενες νομικές διατάξεις. 

Άρθρο 4 

Κατηγορίες πτυχιούχων 

Δικαίωμα συμμετοχής στις διαδικασίες επιλογής έχουν 
πτυχιούχοι όλων των Τμημάτων ΑΕΙ, οι οποίοι γνωρίζουν μια 
τουλάχιστον ξένη γλώσσα. 

θα προτιμηθούν οι πτυχιούχοι που έχουν προηγούμενη 
σχετική παιδαγωγική κατάρτιση. Το πρόγραμμα παρέχει επί¬ 
σης τη δυνατότητα επιλογής φοιτητών που δεν έχουν την 
απαιτούμενη παιδαγωγική κατάρτιση υπό τον όρο ότι θα πα¬ 
ρακολουθήσουν παράλληλα ένα αριθμό προπτυχιακών ψυχο¬ 
παιδαγωγικών μαθημάτων που θα ορισθούν από την Επι¬ 
τροπή. 

Οι υποψήφιοι μεταπτυχιακοί φοιτητές οφείλουν να υποβά¬ 
λουν στην Επιτροπή του Προγράμματος τα παρακάτω δικαιο- 
λογητικά: 

α. Αίτηση εγγραφής στο μεταπτυχιακό πρόγραμμα, 
β. Βιογραφικό σημείωμα στο οποίο να αναφέρονται αναλυ¬ 
τικά οι σπουδές τους, η διδακτική τους εμπειρία, η επιστημο¬ 
νική και κοινωνική τους δραστηριότητα, 
γ. Αντίγραφο πτυχίου ή πτυχίων. 

δ. Πιστοποιητικό κατοχής ξένης γλώσσας. (Σε περίπτωση 
που ο υποψήφιος δεν έχει τέτοιου είδους πιστοποιητικό η κα¬ 
τοχή της ξένης γλώσσας θα διαπιστώνεται με εξετάσεις), 
ε. Αναλυτικό κατάλογο προπτυχιακών μαθημάτων, 
στ. Δημοσιεύσεις (αν υπάρχουν). 

Οι υποψήφιοι μεταπτυχιακοί φοιτητές υποχρεούνται να πα¬ 
ρουσιαστούν σε τριμελή επιτροπή, η οποία αποτελείται από 
μέλη Δ.Ε.Π., για συνέντευξη. 

Η επιλογή των μεταπτυχιακών φοιτητών θα γίνεται ύστερα 
από αξιολόγηση όλων των παραπάνω στοιχείων. 

Άρθρο 5 

Χρονική διάρκεια 

Η ελάχιστη χρονική διάκεια για την απονομή των κατά το 
άρθρο 3 τίτλων ορίζεται για μεν το Μεταπτυχιακό Δίπλωμα ει¬ 
δίκευσης σε τέσσερα (4) ακαδημαϊκά εξάμηνα και για το διδα¬ 
κτορικό δίπλωμα σε τέσσερα (4) εξάμηνα μετά τη λήψη του 
Διπλώματος Ειδίκευσης. 


Άρθρο 6 

Πρόγραμμα μαθημάτων 

Το πρόγραμμα μαθημάτων περιλαμβάνει τα παρακάτω μα¬ 
θήματα, φροντιστήρια, σεμινάρια και πρακτικές ασκήσεις. (Το 
περιεχόμενο του προγράμματος καταρτίστηκε με το δεδο¬ 
μένο ότι οι μεταπτυχιακοί φοιτητές που θα το παρακολουθή¬ 
σουν έχουν ήδη αποκτήσει σε προπτυχιακό επίπεδο ικανο¬ 
ποιητικές γνώσεις σε θέματα Παιδαγωγικής και Ψυχολο¬ 
γίας). 

Ιο Εξάμηνο 

1. Σχεδιασμός και ανάπτυξη των αναλυτικών προγραμμά¬ 
των (α). 

2. Σκοποί και στόχοι της διδακτικής-μαθησιακής διαδικα¬ 
σίας. 

3. θεωρίες μάθησης (α). 

4. Μέθοδοι διδασκαλίας (α). 

5. Πρακτικές ασκήσεις. 

2ο Εξάμηνο 

1. Σχεδιασμός και ανάπτυξη των αναλυτικών προγραμμά¬ 
των (β). 

2. θεωρίες μάθησης (β). 

3. Μέθοδοι διδασκαλίας (β). 

4. θεωρία και μεθοδολογία της αξιολόγησης. 

5. Πρακτικές ασκήσεις. 

3ο Εξάμηνο 

1. Μεθοδολογία της διδασκαλίας ειδικών μαθημάτων (α). 
(Δημιουργούνται αρχικά 5 τουλάχιστον επιμέρους εξειδικεύ- 
σεις κατά κλάδους μαθημάτων). 

2. Παρατήρηση και ανάλυση της διδακτικής-μαθησιακής 
διαδικασίας. 

3. Αξιολόγηση της επίδοσης των μαθητών - Μέθοδοι εκπό¬ 
νησης παιδαγωγικών τεστ. 

4. Χρήση των σύγχρονων τεχνολογιών και εποπτικών οργά¬ 
νων στη διδακτική-μαθησιακή διαδικασία (α). 

5. Πρακτικές ασκήσεις. 

4ο Εξάμηνο 

1. Μεθοδολογία της διδασκαλίας ειδικών μαθημάτων (β). 

2. Χρήση των σύγχρονων τεχνολογιών και εποπτικών οργά¬ 
νων στη διδακτική-μαθησιακή διαδικασία (β). 

3. Εξιολόγηση προγραμμάτων - Αξιολόγηση εκπαιδευτι¬ 
κών. 

4. Διπλωματική εργασία. 

5. Πρακτικές ασκήσεις. 

Άρθρο 7 

Αριθμός εισακτέων 

Το παραπάνω μεταπτυχιακό πρόγραμμα θα παρακολουθή¬ 
σουν αρχικά 30 φοιτητές, οι οποίοι θα επιλεγούν ύστερα από 
προκήρυξη. 

Άρθρο 8 
Προσωπικό 

Για την υλοποίηση του προγράμματος θα χρησιμοποιη¬ 
θεί: 

α) το υπάρχον προσωπικό του Φ.Π.Ψ. 

β) δέκα ειδικοί επιστήμονες ή επισκέπτες καθηγητές και 

γ) ένας διοικητικός υπάλληλος. 

Άρθρο 9 

Υλικοτεχνική υποδομή 

Για τη λειτουργία του Προγράμματος αυτού θα αξιολογηθεί 
η υπάρχουσα υποδομή του Τμήματος, η οποία σταδιακά θα 
συμπληρωθεί με τα κάτωθι: 

1) Δύο μικροϋπολογιστές 386 με εκτυπωτές. 

2) Ενα φωτοτυπικό μηχάνημα μεσαίου μεγέθους. 

3) Ένα νίάθο και μια μηχανή λήψης. 

4) Τρία μικροκασετόφωνα (δημοσιογραφικά). 

5) Δύο μηχανήματα απομαγνητοφώνησης. 

6) Προγράμματα ηλεκτρονικού υπολογιστή. 

7) Ανακλαστικό διασκόπιο. 

8) Μια φωτογραφική μηχανή. 

Αρθρο 10 

Διάρκεια λειτουργίας 

Το Π.Μ.Σ. θα λειτουργήσει για μια δεκαετία. 


Αρθρο 11 

Κόστος λειτουργίας 
α) Κόστος υλικοτεχνικής υποδομής: 


- Αγορά υπολογιστών 

3.000.000 

- Αγορά φωτοτυπικού 

1.500.000 

- Αγορά συστήματος βιντεοκάμερας 

1.000.000 

- Αγορά μαγνητοφώνων 

500.000 

- Αγορά συσκευών απομαγνητοφώνησης 

300.000 

- Αγορά προγραμμάτων Η/Υ 

1.000.000 

- Αγορά ανακλαστικού διασκόπιου 

300.000 

- Αναλώσιμα (χαρτί, δισκέτες, 


ταινίες κ.λπ.) 

1.000.000 

Σύνολο δρχ. 

7.600.000 


β) Λειτουργικό κόστος 

Πέρα από το υπάρχον διδακτικό και τεχνικό προσωπικό του 
Τμήματος Φ.Π.Ψ. θα απαιτηθεί επιπρόσθετα η απασχόληση 
δέκα ειδικών επιστημόνων ή επισκεπτών καθηγητών, των 
οποίων η συνολική ετήσια αμοιβή υπολογίζεται στο ποσό των 
15.000.000 δρχ. 

Για τα δέκα έτη λειτουργίας του Προγράμματος το ποσό 
αυτό θα είναι: 150.000.000 δρχ. 

V) Πηγές χρηματοδότησης 

Η χρηματοδότηση του προγράμματος θα προέλθει από: 

α) τον προϋπολογισμό του ΥΠΕΠΘ 1.500.000 δρχ. σε ετή¬ 
σια βάση 

β) από σχετικά προγράμματα της Επιτροπής Ευρωπαϊκών 
Κοινοτήτων 

γ) από δημόσιους και ιδιωτικούς φορείς ύστερα από 
έγκριση των αρμοδίων οργάνων. 

Αρθρο 12 

Μεταβατικές διατάξεις 

Το πρόγραμμα οργανώνεται από τον Τομέα Παιδαγωγι¬ 
κής. 

Η διεύθυνση του προγράμματος ανατίθεται σε 5μελή επι¬ 
τροπή, η οποία αποτελείται από 3 μέλη Δ.Ε.Π. και 2 εκπροσώ¬ 
πους των μεταπτυχιακών φοιτητών. Η θητεία της Επιτροπής 
αυτής είναι τριετής με δυνατότητα ανανέωσης. Ο Πρόεδρος 
και τα μέλη της Μεταπτυχιακής Επιτροπής προτείνονται από 
τη Γενική Συνέλευση του Τομέα Παιδαγωγικής και ορίζονται 
με απόφαση του Τμήματος. Πρόεδρος της Επιτροπής θα είναι 
Καθηγητής ή Αναπληρωτής Καθηγητής. 

Ρυθμίσεις που αναφέρονται σε εντάξεις μεταπτυχιακών 
φοιτητών γίνονται ύστερα από απόφαση της Γ.Σ.Ε.Σ. 

Η έναρξη λειτουργίας του ανωτέρω Π.Μ.Σ. καθορίζεται με 
απόφαση της Συγκλήτου Ειδ. Σύνθεσης, ύστερα από εισή¬ 
γηση της Γεν. Συνέλευσης Ειδικής Σύνθεσης του Τμήμα¬ 
τος. 

Η απόφαση αυτή να δημοσιευθεί στην Εφημερίδα της Κυ- 
βερνήσεως. 

Αθήνα, 17 Ιανουάριου 1994 

Ο ΥΠΟΥΡΓΟΙ 

ΔΗΜΗΤΡΙΟΣ ΦΑΤΟΥΡΟΣ 


Αριθ. Β7/23 (4) 

Έγκριση Προγράμματος Μεταπτυχιακών Σπουδών του Τμή¬ 
ματος Πολιτικής Επιστήμης και Δημόσιας Διοίκησης του 
Πανεπιστημίου Αθηνών στην Πολιτική Επιστήμη και Κοι¬ 
νωνική θεωρία. 

Ο ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις: 

α. Του άρθρου 11 παρ. 2 του Ν. 2083/1992 «Εκσυγχρονι¬ 
σμός της Ανώτατης Εκπαίδευσης» (Α’ 159) και 
β. Του άρθρου 29Α του Ν. 1558/1985, όπως αυτό τροπο¬ 
ποιήθηκε με το άρθρο 27 του Ν. 2081/1992 (Α’ 154). 

2. Το γεγονός ότι από τις διατάξεις της απόφασης αυτής 
προκαλείται ετήσια δαπάνη 1.500.000 δρχ. εις βάρος του 
κρατικού προϋπολογισμού, η οποία θα καλυφθεί από τον 
προϋπολογισμό του Υπουργείου Εθνικής Παιδείας και θρη¬ 
σκευμάτων Φ.120 και ΚΑΕ 5299 με αντίστοιχη αύξηση της 
επιχορήγησης του Πανεπιστημίου Αθηνών, αποφασίζουμε: 

Εγκρίνουμε τη λειτουργία Π.Μ.Σ. στην Πολιτική Επιστήμη 
και Κοινωνική θεωρία του Τ μήματος Πολιτικών Επιστημών και 
Δημόσιας Διοίκησης του Πανεπιστημίου Αθηνών, το οποίο 
κατάρτισε η Γ ενική Συνέλευση Ειδικής Σύνθεσης του παρα¬ 
πάνω Τμήματος στη συνεδρίαση 25.5.93 και ενέκρινε η Σύ¬ 
γκλητος του Πανεπιστημίου Αθηνών στη συνεδρίαση της 
17.6.93 και το οποίο έχει ως εξής: Οργάνωση και λειτουργία 
Προγράμματος Μεταπτυχιακών Σπουδών στο Τμήμα Πολιτι¬ 
κής Επιστήμης και Δημόσιας Διοίκησης της Σχολής Νομικών, 
Οικονομικών και Πολιτικών Επιστημών του Πανεπιστημίου 
Αθηνών στην Πολιτική Επιστήμη και Κοινωνική θεωρία. 

Αρθρο 1 

Γ ενικές διατάξεις 

Το Τμήμα ΠΕΔΔ οργανώνει και λειτουργεί από το ακαδη¬ 
μαϊκό έτος 1993-94 ΠΜΣ με γνωστικό αντικείμενο Πολιτική 
Επιστήμη και Κοινωνική θεωρία, το οποίο διέπεται από τις 
διατάξεις της απόφασης αυτής και τις διατάξεις των άρθρων 
10 έως 12 του Ν. 2083/1992. 

Αρθρο 2 

Αντικείμενο-Σκοπός 

Σκοπός του προγράμματος που προτείνεται παρακάτω εί¬ 
ναι να λειτουργήσει ως μία πρώτη μορφή οργανωμένων μετα¬ 
πτυχιακών σπουδών με αντικείμενο την ΠΕ και την Κθ στην 
Ελλάδα, καλύπτοντας το κενό που υπήρχε ως τώρα μεταξύ 
των προπτυχιακών σπουδών και της εκπόνησης διδακτορικής 
διατριβής στους αντίστοιχους τομείς. Βασική επιδίωξη του 
ΜΠ είναι να συμβάλει στην εμβάθυνση των γνώσεων και στην 
ανάπτυξη των δεξιοτήτων των φοιτητών, ώστε να τους κατα¬ 
στήσει επιστημονικά στελέχη ικανά να ανταποκριθούν πληρέ¬ 
στερα στις ανάγκες εκσυγχρονισμού της ελληνικής κοινω¬ 
νίας. Για την πληρέστερη λειτουργία του Π.Μ.Σ. είναι δυνατή 
η συνεργασία με α) άλλα Π.Μ.Σ. του Τμήματος, β) άλλα Τμή¬ 
ματα του Παν/μίου Αθηνών καθώς και γ) συγγενή ισότιμα 
Ιδρύματα του εσωτερικού και του εξωτερικού. 

Αρθρο 3 

Μεταπτυχιακοί τίτλοι 

Το ΠΜΣ απονέμει α) Μεταπτυχιακό Δίπλωμα Ειδίκευσης 
Πολιτικής Επιστήμης και Κοινωνικής θεωρίας και β) Διδακτο¬ 
ρικό Δίπλωμα. 

Άρθρο 4 

Κατηγορίες πτυχιούχων 

Στο Π.Μ.Σ. γίνονται δεκτοί πτυχιούχοι από όλα τα Τμήματα 
τα συναφή με τον ευρύτερο χώρο των Κοινωνικών Επιστημών 
των ΑΕΙ της ημεδαπής ή αντίστοιχων Τμημάτων της αλλοδα¬ 
πής και ιδίως Τμημάτων Πολιτικής Επιστήμης, Κοινωνιολο- 
γίας. Δημόσιας Διοίκησης και Επικοινωνίας. 

Άρθρο 5 
Χρονική διάρκεια 

Η χρονική διάρκεια για την απονομή των κατά το άρθρο 3 τί¬ 
τλων ορίζεται για το ΜΔΕ σε 4 εξάμηνα και για το ΔΔ σε επι¬ 
πλέον 4 τουλάχιστον. 

Άρθρο 6 

Πρόγραμμα σπουδών 

Στην αρχική εφαρμογή του ΜΠ προβλέπονται δύο κατευ¬ 
θύνσεις σπουδών; α) Πολιτικής Επιστήμης και β) Κοινωνικής 
θεωρίας. Επίσης, προβλέπεται ένα υποχρεωτικό μάθημα ανά 
εξάμηνο και δύο μαθήματα επιλογής, εκ των οποίων το ένα θα 
είναι από τις επιλογές της κατεύθυνσης και το δεύτερο ελεύ¬ 
θερη επιλογή και από τις δύο κατευθύνσεις. Προβλέπεται 
κοινός κατάλογος μαθημάτων επιλογής Α και Γ εξαμήνου, 
όπως και Β και Δ εξάμηνου. Τα υποχρεωτικά μαθήματα των 
δύο πρώτων εξαμήνων προβλέπονται κοινά στις δύο κατευ¬ 
θύνσεις λόγω της ιδιαίτερης βαρύτητάς τους και με στόχο την 
εξασφάλιση του ενιαίου χαρακτήρα του ΜΠ. Στο δεύτερο 
έτος τα υποχρεωτικά μαθήματα διαφοροποιούνται και το κα¬ 
θένα έχει τον τίτλο της κατεύθυνσης (με την ένδειξη I και II). 
Οι ώρες διδασκαλίας είναι 2 εβδομαδιαίως ανά εξαμηνιαίο 
μάθημα. 

Α εξάμηνο (κατευθύνσεις ΠΕ και Κθ) 

Μεθοδολογικά ζητήματα των Κοινωνικών Επιστημών + 2 επι¬ 
λογές 

Β' εξάμηνο (κατευθύνσεις ΠΕ και Κθ) 

Πολιτική και Κοινωνική θεωρία + 2 επιλογές 
Γ* εξάμηνο (κατεύθυνση ΠΕ) 

Πολιτική Επιστήμη I + 2 επιλογές 
Ρ εξάμηνο (κατεύθυνση Κθ) 

Κοινωνική θεωρία I + 2 επιλογές 
Δ’ εξάμηνο (κατεύθυνση ΠΕ) 

Πολιτική Επιστήμη 11 + 2 επιλογές 
Δ* εξάμηνο (κατεύθυνση Κθ) 

Κοινωνική θεωρία 11 + 2 επιλογές 

Κατάλογος μαθημάτων επιλογής 
Α. Επιλογές ΠΕ 

Βαλκάνια: Μετάβαση στη δημοκρατία 

Ειδικά θέματα πολιτικής επικοινωνίας 

Εκλογική Κοινωνιολογία 

Ελληνική κοινωνία και ευρωπαϊκή ολοκλήρωση 

Ελληνική πολιτική: Εκδημοκρατισμός 

Ελληνικό κομματικό σύστημα 

Ζητήματα εκδημοκρατισμού στη Νότια Ευρώπη 

Η έννοια της δημοκρατίας 

θέματα σύγχρονης πολιτικής θεωρίας 

θεωρίες του εθνικισμού 

Κλασική πολιτική σκέψη (Ειδικά θέματα) 

Κοινωνική και πολιτική στατιστική 
Κοινωνικό κράτος και φιλελευθερισμός 
Κρατικές πολιτικές 
Μορφές πολιτικού λόγου 
Νεώτερη πολιτική σκέψη (Ειδικά θέματα) 

Οργάνωση συμφερόντων στην Ελλάδα 
Πολιτική Ανθρωπολογία 
Πολιτική ζωή και κόμματα στη Δυτική Ευρώπη 
Πολιτική φιλοσοφία του γερμανικού ιδεαλισμού 
Πολιτικό σύστημα και πολιτισμικό περιβάλλον 
Πολιτικο-διοικητικό σύστημα και ομάδες πίεσης 
Σύγχρονες θεωρίες της δικαιοσύνης 
Τεχνικές των κοινωνικών ερευνών 
Φιλελευθερισμός και κοινοβουλευτισμός στη Νότια Ευ¬ 
ρώπη 

Φύλο και θεωρία της δημοκρατίας 
Ψυχολογικές συνιστώσες της πολιτικής διαδικασίας 
Β. Επιλογές Κθ 
Ανάλυση λόγου 

Ευρωπαϊκή ιστορία (Ειδικά θέματα) 

Ζητήματα Κοινωνικής Ανθρωπολογίας 
θεωρία της ιδεολογίας 
θεωρίες της αλλοτρίωσης 


θεωρίες της αποκλίνουσας συμπεριφοράς 
θεωρίες της κοινωνίας των μαζών 
Κοινωνικά κινήματα 
Κοινωνική ιστορία των ιδεών 
Κοινωνιολογία της ανάπτυξης 
Κοινωνιολογία των θεσμών 
Κοινωνιολογία των οργανώσεων 
Κράτος και κοινωνία 

Νεώτερη ελληνική ιστορία (Ειδικά θέματα) 

Ο λειτουργισμός και οι επικριτές του 
Πολιτισμός και κοινωνία 
Σύγχρονες κοινωνιολογικές θεωρίες 
Σχολή της Φρανκφούρτης: Αξιολόγηση της κριτικής θεω¬ 
ρίας 

Φύλο, ιστορία, κοινωνική θεωρία 
Ψυχανάλυση και κοινωνική θεωρία 
Από τα προτεινόμενα μαθήματα επιλογής, ο συνολικός 
αριθμός μαθημάτων που διδάσκονται κάθε χρόνο θα παρέχει 
πράγματι τη δυνατότητα επιλογής τουλάχιστον 8 το χειμερινό 
εξάμηνο και 8 το εαρινό. 

Η ερευνητική απασχόληση των φοιτητών θεωρείται απα¬ 
ραίτητη τόσο στο πλαίσιο των μαθημάτων όσο και στη διαδι¬ 
κασία συγγραφής της εργασίας τους. Το αυτό ισχύει και για 
την ένταξή τους σε ερευνητικές ομάδες που θα λειτουργή¬ 
σουν στο πλαίσιο του Τμήματος και οι οποίες ανταποκρίνο- 
νται στα ενδιαφέροντά τους. 

Η συμμετοχή των φοιτητών στα μαθήματα και τα σεμινάρια 
είναι συνεχής όπως, επίσης, και η παρακολούθηση του κάθε 
φοιτητή από επιβλέπον μέλος ΔΕΠ. 

Αποδίδεται ιδιαίτερη βαρύτητα στη συγγραφή μεταπτυχια¬ 
κής εργασίας. Κάθε μάθημα αντιστοιχεί σε μία διδακτική μο¬ 
νάδα, όπως επίσης και η εργασία. Για την επιτυχία του κάθε 
φοιτητή απαιτούνται όλες οι διδακτικές μονάδες. 

Άρθρο 7 

Αριθμός εισακτέων 

Για την καλύτερη λειτουργία του προγράμματος, ο αριθμός 
των μεταπτυχιακών φοιτητών δεν θα πρέπει να υπερβαίνει 
τους 35. Η αποδοχή ενός μεταπτυχιακού φοιτητή προϋποθέ¬ 
τει συνδυασμό των ακολούθων κριτηρίων: 

- Βαθμός πτυχίου 

- Συνέντευξη και ενδεχόμενη παροχή στοιχείων 

- Συστατικές επιστολές (δύο) 

- Καλή γνώση μιας ξένης γλώσσας 

Άρθρο 8 
Προσωπικό 

Στη λειτουργία του ΜΠ, ΠΕ και Κθ συμμετέχουν όλα τα 
μέλη ΔΕΠ του Τομέα ΠΕΕ (15) καθώς και εκείνα που θα κλη¬ 
θούν να συνδράμουν από άλλα Τμήματα, άλλους Τομείς και 
άλλα ΑΕΙ. 

Άρθρο 9 

Υλικο-τεχνική υποδομή 

Για τη λειτουργία του ΜΠ θα χρησιμοποιηθούν οι δύο αί¬ 
θουσες σεμιναρίων του Τμήματος ΠΕΔΔ (Ομήρου 19 και Ιπ- 
ποκράτους 35). θα απαιτηθεί επί πλέον χώρος έως 120 τ.μ. 
περίπου για τη συστέγαση των μεταπτυχιακών προγραμμάτων 
του Τμήματος (Γ ραμματεία κ.λπ.). Γ ια το σκοπό αυτό θα χρη¬ 
σιμοποιηθούν οι χώροι του Κτιρίου Κωστή Παλαμά, το οποίο 
ανήκει στο Πανεπιστήμιο Αθηνών. Η βιβλιοθήκη του Τμήμα¬ 
τος θα βρίσκεται επίσης στη διάθεση των μεταπτυχιακών φοι¬ 
τητών. Επειδή όμως οι παραπάνω χώροι έχουν ως πρώτιστο 
στόχο την εξυπηρέτηση των φοιτητών του Τμήματος ΠΕΔΔ, 
θα χρειαστούν πρόσθετοι χώροι για τη συστέγαση όλων των 
μεταπτυχιακών προγραμμάτων του Τμήματος. 

Άρθρο 10 

Διάρκεια λειτουργίας 

Το ΜΠ θα λειτουργήσει κατ’ αρχάς για περίοδο πέντε ετών. 

Αρθρο 11 

Κόστος λειτουργίας 

Πρέπει να ληφθεί υπόψη ότι το προτεινόμενο Μ Π θα οργα¬ 
νωθεί και θα λειτουργήσει παράλληλα με τα άλλα Μ Π του 
Τμήματος μειώνοντας έτσι το συνολικό κόστος (συστέγαση, 
κοινό φωτοτυπικό κ.ά.). Το προβλεπόμενο κόστος για το Α* 
έτος λειτουργίας είναι: 15.750.000 δρχ. 

Αναλυτικότερα: 

α. Εξοπλισμός (Η/Υ, φωτοτυπικό κ:ά.) 2.500.000 

β. Λειτουργικό κόστος 

- Κάλυψη βιβλιογραφικών αναγκών 3.500.000 

-Αναλώσιμα 1.250.000 

-Γραμματεία 3.000.000 

- Αναθέσεις διδασκαλίας σε μέλη ΔΕΠ 

ή ερευνητές εκτός Τμήματος 2.500.000 

- Λοιπά έξοδα 3.000.000 

Γενικό Σύνολο 15.750.000 

Το σχετικό κόστος θα πρέπει να καλυφθεί από το Πανεπι¬ 
στήμιο Αθηνών, από ιδιωτικούς και δημόσιους φορείς που 
χρηματοδοτούν ερευνητικά προγράμματα. Από τον κρατικό 
προϋπολογισμό θα χορηγηθεί ποσό ύψους 1.500.000 δρχ. σε 
ετήσια βάση. 


Το Τμήμα θα αξιοποιήσει επίσης το άρθρο 12, παρ. 3 του Ν. 
2083/92. 

Αρθρο 12 

Μεταβατικές διατάξεις 

Μέχρι να εκδοθεί ο κανονισμός μεταπτυχιακών σπουδών 
σχετικά θέματα θα ρυθμίζονται από τη συντονιστική επιτροπή 
του Π.Μ.Σ. (άρθρ. 12, παρ. 1, εδ δ, Ν. 2083/92). 

Ρυθμίσεις που αναφέρονται σε εντάξεις μεταπτυχιακών 
φοιτητών γίνονται ύστερα από απόφαση της Γ.Σ.Ε.Σ. 

Η έναρξη λειτουργίας του ανωτέρω Π.Μ.Σ. καθορίζεται με 
απόφαση της Συγκλήτου Ειδ. Σύνθεσης, ύστερα από εισή¬ 
γηση της Γεν. Συνέλευσης Ειδικής Σύνθεσης του Τμήμα¬ 
τος. 

Η απόφαση αυτή να δημοσιευθεί στην Εφημερίδα της Κυ- 
βερνήσεως. 

Αθήνα, 17 Ιανουάριου 1994 

Ο ΥΠΟΥΡΓΟΣ 

ΔΗΜΗΤΡΙΟΣ ΦΑΤΟΥΡΟΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




